ไปตรวจเอคโค่หัวใจ พบว่า หัวใจบีบตัวได้ 60 เปอร์เซ็นต์ หมายความว่าอย่างไรหรือคะ แล้วจะเป็นอันตรายอะไรหรือไม่ต้องปฏิบัติตัวอย่างไร ขอคำแนะนำหน่อยค่ะ
สวัสดีค่ะ การตรวจ ECHO คือ การตรวจหัวใจด้วยคลื่นเสียงความถี่สูง (Echocardiogram หรือ Echocardiography) โดยสามารถตรวจหัวใจได้ในหลายๆ ด้าน เช่น- ดูขนาดของห้องหัวใจทั้ง 4 ห้อง รวมถึงประเมินความหนาของกล้ามเนื้อหัวใจ- ดูการบีบตัวของกล้ามเนื้อหัวใจห้องล่าง ซึ่งคือค่า Ejection fraction (EF) คือการวัดปริมาณเลือดที่สูบฉีดออกจากหัวใจในการบีบตัว 1 ครั้ง โดยในคนปกติหัวใจจะบีบตัวให้เลือดสูบฉีดออกไปต่อครั้งประมาณ 50%-70% (EF 50-70%) ดังนั้น หากตรวจได้ค่า 60% ก็ถือว่าปกติดีค่ะ- ดูการทำงานของลิ้นหัวใจว่ามีโรคของลิ้นหัวใจตีบหรือลิ้นหัวใจรั่วหรือเปล่า- ดูว่ามีก้อนเนื้อหรือก้อนลิ่มเลือดในห้องหัวใจ- ดูโรคของเยื่อหุ้มหัวใจเป็นต้นดังนั้น หากวัดค่าการบีบตัวของหัวใจได้ 60% ก็ถือว่าปกติดี อย่างไรก็ตาม ควรดูรายละเอียดค่าการตรวจอื่นๆ ร่วมด้วย โดยสอบถามแพทย์ที่ตรวจค่ะ